# André Ventura

André Amaral Ventura, conegut com a André Ventura, (Algueirão, Portugal, 15 de gener de 1983) és un comentarista esportiu, polític i professor universitari portuguès. Actualment és diputat a l'Assemblea de la República Portuguesa i president del partit Chega!.

## Educació i joventut

Va freqüentar breument el Seminari de Penafirme, seminari menor del patriarcat de Lisboa, però no va continuar amb la formació eclesiàstica. Es va llicenciar en Dret per la Facultat de Dret de la Universitat Nova de Lisboa. El 2013 va defensar la seva tesi de doctorat en Dret Públic per la Facultat de Dret de la Universitat de Cork, a Irlanda, finançada per la Fundació per a la Ciència i Tecnologia. A la tesi criticava el «populisme penal» i «l'estigmatització de minories», revelant preocupació per «l'expansió dels poders policials».

## Carrera

Fa classes a la Universitat Nova de Lisboa i a la Universitat Autònoma de Lisboa. És comentarista de successos i esportiu al canal de televisió portuguès CMTV.
El juliol de 2016, després de l'atemptat de Niça (França), André Ventura va afirmar al Facebook defensar «la reducció dràstica de la presència islàmica a la Unió Europea»
En abril de 2017, va ser escollit pel PSD per a liderar la candidatura a la Càmera Municipal de Loures a les eleccions municipals, confrontant el candidat del PCP, Bernardino Sonis.
Durant la campanya electoral, va afirmar repudiar el suport de l'extrema-dreta. No obstant això, en el decurs de la mateixa campanya, André Ventura va fer diverses afirmacions polèmiques sobre la comunitat gitana del municipi de Loures. En aquest context va ser acusat per José Pinto Coelho de robar el discurs al PNR -un dels partits de l'extrema dreta tradicional portuguesa.
A 9 d'abril de 2019, va fundar el partit polític d'extrema dreta Chega!. El 12 d'abril de 2019, va crear la coalició Basta! per Eleccions Parlamentàries Europees de 2019. No aconseguint representació, la coalició va ser dissolta el 30 de juliol de 2019.
Va ser el cap de llista de Chega! a les eleccions legislatives portugueses de 2019. Va ser escollit diputat, l'únic del partit que ell mateix va fundar Afirma tenir posicions «liberals econòmicament, nacionalistes culturalment i conservadores en qüestions de costums».
El novembre de 2020, va ser multat amb més de 400 euros discriminar les comunitats gitanes. El desembre del mateix any, va ser condemnat a pagar 3370 euros per discriminació ètnica i assetjament.
Ventura va defensar el moviment d'extrema dreta All Lives Matter, contraposat al moviment Black Lives Matter, després de la mort del ciutadà nord-americà George Floyd. També va organitzar manifestacions sota el lema "Portugal no és racista" en contraposició a les mobilitzacions del moviment afrodescendent.
El dia 8 de febrer de 2020, André Ventura, va anunciar la seva candidatura a la presidència de la república per les eleccions de 2021.
El dia 30 de desembre de 2020 la candidatura de André Ventura va ser acceptada pel Tribunal Constitucional.

## Referències

* ↑ Dados biográficos no site da Assembleia da República
* 1 2 3 «Extrema dreta a Portugal: fi de l'oasi» (en catalan). [Consulta: 3 gener 2021].
* ↑ «Ciganos, imigrantes e prisões. O que diz André Ventura - DN». www.dn.pt. [Consulta: 11 octubre 2019].
* ↑ PÚBLICO. «Tese de doutoramento de André Ventura critica “populismo penal” e “estigmatização de minorias”». PÚBLICO. [Consulta: 18 novembre 2019].
* ↑ «CEDIS | André Ventura». Arxivat de l'original el 2019-09-30. [Consulta: 30 setembre 2019].
* ↑ «CEDIS | André Ventura». Arxivat de l'original el 2021-01-13. [Consulta: 26 desembre 2020].
* ↑ Isabel Tavares e Rodrigo Mendes. «André Ventura: "Estou convencido de que o professor Marcelo Rebelo de Sousa nunca dissolveria uma Assembleia da República, quanto mais não fosse porque morreria de medo de o fazer"». Sapo.pt, 24-09-2019. [Consulta: 6 Outubro 2019].
* ↑ Lopes, Maria João. «Há um ano André Ventura já dizia não ser racista, mas…». PÚBLICO. [Consulta: 11 octubre 2019].
* ↑ «Autárquicas: André Ventura é o candidato em Loures pelo PSD». Semanario SOL. [Consulta: 11 octubre 2019].
* ↑ Sampaio, Gustavo. «André Ventura: “Repudio veementemente o apoio da extrema-direita”». O Jornal Económico, 19-08-2017. [Consulta: 11 octubre 2019].
* ↑ «Partido Chega, de André Ventura, aceite pelo Tribunal Constitucional». TSF Rádio Notícias, 10-04-2019. [Consulta: 30 setembre 2019].
* ↑ «Extrema-direita chega ao Parlamento. Quem é e o que defende André Ventura?». Público, 07-10-2019. [Consulta: 7 octubre 2019].
* ↑ «André Ventura multado em mais de 400 euros por discriminar ciganos». Sapo, 18-11-2020. Arxivat de l'original el 18 de novembro de 2020. [Consulta: 3 gener 2020].
* ↑ Alvarez, Luciano. «André Ventura anuncia candidatura a Presidente da República». PÚBLICO. [Consulta: 23 desembre 2020].
* ↑ «André Ventura anuncia candidatura à Presidência da República - DN». www.dn.pt. [Consulta: 23 desembre 2020].
* ↑ «André Ventura anuncia candidatura à Presidência da República». www.jornaldenegocios.pt. [Consulta: 23 desembre 2020].
* ↑ «Tribunal Constitucional aceita candidatura de Tiago Mayan e André Ventura - DN». www.dn.pt. [Consulta: 2 gener 2021].